મહેસાણામાં માધ્યમિક શાળાના સૂત્રોએ કહ્યું કે, વિદ્યાર્થીને ફાળવેલ યુનિક આઇડીમાં બીઆર નંબર, વાલીના એકાઉન્ટ નંબર, કયા ધોરણમાં છે, આધારકાર્ડ નંબર, મેળવેલા માર્કસ વગેરે વિગતો ભરવાની હોય છે. જેમાં યુડીઆઇએસઇ વેબસાઇટ કલાકો સુધીના પ્રયાસો છતાં ન ખુલતાં વિદ્યાર્થીઓની વિગતો અપડેટ કરવામાં મુશ્કેલી સર્જાઇ રહી છે. કેટલીક સ્કૂલોએ અલગથી ઓપરેટરને કામે લગાવ્યા છે તો કેટલાક શિક્ષક મોબાઇલથી ઓનલાઇન વિગતો ભરવા મથામણમાં લાગ્યા છે. જેમાં એક મહિનામાં કેટલાક શિક્ષક માંડ 10થી 12 યુનિક આઇડીની વિગતો સુધી પહોંચ્યા છે. ઓનલાઇન સર્વર મંદ પડતાં 30 ઓગસ્ટ સુધીની અવધી લંબાવીને 23 સપ્ટેમ્બર સુધીની કરાઇ છે, પરંતુ હજુ ઓનલાઇન વેબસાઇટ, યુનિક આઇડી મંથરગતિએ જ ખુલવાનો સિલસિલો ચાલુ રહ્યો છે. ત્યારે સત્વરે ટેકનિકલ સમસ્યાનું નિવારણ લાવવા માંગ ઉઠી છે.